Tarybos reglamentas (EEB) Nr. 1434/90,
1990 m. gegužės 14 d.
įgyvendinantis tam tikras Europos ekonominės bendrijos ir Europos atominės energijos bendrijos bei Tarybų socialistinių Respublikų sąjungos susitarimo dėl prekybos ir komercinio bei ekonominio bendradarbiavimo nuostatas
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
Europos ekonominės bendrijos ir Europos atominės energijos bendrijos bei Tarybų socialistinių Respublikų sąjungos susitarimas dėl prekybos ir komercinio bei ekonominio bendradarbiavimo [1] (toliau Susitarimas) buvo pasirašytas 1989 m. gruodžio 18 d. Briuselyje ir įsigaliojo 1990 m. balandžio 1 d.; kadangi pagal šį Susitarimą laipsniškai turės būti įdiegiamos tam tikros liberalizavimo priemonės, skirtos palengvinti prieigą prie Bendrijos rinkos Tarybų socialistinių Respublikų sąjungos, toliau - TSRS, prekėms; kadangi pagal Susitarimo 8 straipsnį Bendrija įsipareigoja pirmiausia pašalinti kiekybinius Susitarimo I priede išvardytų produktų importo į Bendrijos regionus apribojimus ir sustabdyti kiekybinių apribojimų taikymą Susitarimo II priede išvardytų produktų importui į Bendrijos regionus, Susitarime nurodytomis sąlygomis;
kadangi, vis dėlto, Bendrija jau patvirtino kai kurias Susitarimo I priede numatytas priemones Komisijos komunikatais Tarybai Nr. 89/C 288/03 [2], 89/C 315/05 [3], 90/C 1/06 [4] ir 90/C 36/06 [5]; kadangi dėl to būtina paprasčiausiai panaikinti kiekybinius likusių I priede išvardytų produktų importo apribojimus ir sustabdyti kiekybinių apribojimų taikymą Susitarimo II priede išvardytų produktų importui, išskyrus vieną produktą, kurio KN kodas yra 49100000, kuris jau yra liberalizuotas Bendrijos lygiu;
kadangi dėl to kai kurių Susitarimo I priede išvardytų TSRS kilmės produktų importui į Bendrija nebebus taikomi jokie kiekybiniai apribojimai; kadangi dėl to šiems produktams, kurie išvardijami III priede, gali būti taikomas 1982 m. birželio 30 d. Tarybos reglamentas (EEB) Nr. 1765/82 dėl bendrų importo iš valstybinę prekybą turinčių šalių taisyklių [6];
PRIĖMĖ ŠĮ REGLAMENTĄ:
1 straipsnis
1. I priede išvardytų TSRS kilmės produktų išleidimo į laisvą apyvartą Bendrijoje kiekybiniai apribojimai panaikinami priede nurodytuose su tais produktais susijusiuose Bendrijos regionuose.
2. II priede išvardytų TSRS kilmės produktų išleidimo į laisvą apyvartą Bendrijoje kiekybinių apribojimų taikymas sustabdomas priede nu rodytuose Bendrijos regionuose tame priede nurodytomis sąlygomis.
2 straipsnis
III priede išvardytų TSRS kilmės produktų išleidimo į laisvą apyvartą Bendrijoje kiekybiniai apribojimai panaikinami visoje Bendrijoje. Šių produktų importui į Bendriją taikomas Reglamentas (EEB) Nr. 1765/82. Atitinkami produktai įtraukiami į to reglamento priedą.
3 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. gegužės 14 d.